CELEX: 62014CN0454
Language: el
Date: 2014-09-30 00:00:00
Title: Υπόθεση C-454/14: Προσφυγή της 30ής Σεπτεμβρίου 2014 — Ευρωπαϊκή Επιτροπή κατά Βασιλείου της Ισπανίας

15.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 448/9
            
         Προσφυγή της 30ής Σεπτεμβρίου 2014 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-454/14)
   (2014/C 448/12)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Pignataro-Nolin, E. Sanfrutos Cano και D. Loma-Osorio Lerena)
   
      Καθού: Βασίλειο της Ισπανίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι το Βασίλειο της Ισπανίας, παραλείποντας να θεσπίσει, για κάθε ένα από τους υγειονομικούς χώρους ταφής αποβλήτων που προσδιορίζονται στο σημείο 26 της παρούσας προσφυγής [υγειονομικούς χώρους ταφής μη επικίνδυνων αποβλήτων της Οrtuella, στη Χώρα των Βάσκων, και της Zurita και του Juan Grande, στα Κανάρια Νησιά], τα αναγκαία μέτρα για να ζητηθεί από τον φορέα εκμεταλλεύσεως η εκπόνηση σχεδίου διευθετήσεως και η διασφάλιση της πλήρους εκτελέσεως του εν λόγω σχεδίου σύμφωνα με τις απαιτήσεις της οδηγίας, με εξαίρεση όσων περιλαμβάνονται στο σημείο 1 του παραρτήματος Ι, εντός οκτώ ετών από την ημερομηνία για την οποία γίνεται λόγος στο άρθρο 18, παράγραφος 1, της οδηγίας 1999/31/EK (1) του Συμβουλίου, της 26ης Απριλίου 1999, περί υγειονομικής ταφής των αποβλήτων, παρέβη τις υποχρεώσεις που υπέχει για κάθε ένα από τους αναφερθέντες χώρους υγειονομικής ταφής αποβλήτων από το άρθρο 14, στοιχείο γ', της εν λόγω οδηγίας·
            
         
               —
            
            
               να διαπιστώσει ότι το Βασίλειο της Ισπανίας, παραλείποντας να θεσπίσει, για κάθε ένα από τους υγειονομικούς χώρους ταφής αποβλήτων που προσδιορίζονται στο σημείο 37 της παρούσας προσφυγής [9 υγειονομικούς χώρους ταφής μη επικίνδυνων αποβλήτων [Vélez Rubio (Almería), Alcolea de Cinca (Huesca), Sariñena (Huesca), Tamarite de Litera (Huesca), Somontano — Barbastro (Huesca), Barranco de Sedases (Fraga, Huesca), Barranco Seco (Puntallana, La Palma), Jumilla (Murcia) και Legazpia (Guipuzkoa)] και 19 υγειονομικούς χώρους ταφής αδρανών αποβλήτων [Sierra Valleja (Arcos de la Frontera, Cádiz), Carretera Pantano del Rumblar (Baños de la Encina, Jaén), Barranco de la Cueva (Bélmez de la Moraleda, Jaén), Cerrajón (Castillo de Locubín, Jaén), Las Canteras (Jimena y Bedmar, Jaén), Hoya del Pino (Siles, Jaén), Bellavista (Finca El Coronel, Alcalá de Guadaira, Sevilla), El Patarín (Alcalá de Guadaira, Σεβίλλη), Carretera de Arahal-Morón de la Frontera (Arahal, Σεβίλλη), Carretera de Almadén de la Plata (Cazalla de la Sierra, Σεβίλλη), El Chaparral (Écija, Σεβίλλη), Carretera A-92, KM 57,5 (Morón de la Frontera, Σεβίλλη), Carretera 3118 Fuente Leona — Cumbres mayores (Colina Barragona, Huelva), Llanos del Campo (Grazalema — Benamahoma, Cádiz) Andrada Baja (Alcalá de Guadaira, Σεβίλλη), Las Zorreras (Aldeira, Γρανάδα), Carretera de los Villares (Andújar, Jaén) La Chacona (Cabra, Córdoba) και el Chaparral — La Sombrerera (Puerto Serrano, Cádiz)] τα μέτρα που απαιτούνται για να παύσει το συντομότερο δυνατό η λειτουργία, σύμφωνα με τις διατάξεις του άρθρου 7, στοιχείο ζ', και του άρθρου 13 της οδηγίας 1999/31, των εγκαταστάσεων οι οποίες δεν έλαβαν, σύμφωνα με το άρθρο 8 της ίδιας οδηγίας, άδεια συνεχίσεως των δραστηριοτήτων τους, παρέβη τις υποχρεώσεις που υπέχει για κάθε ένα από τους αναφερθέντες χώρους υγειονομικής ταφής αποβλήτων από το άρθρο 14, στοιχείο β', της εν λόγω οδηγίας·
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Από τις έρευνες τις οποίες διεξήγαγε η Επιτροπή κατά τη διάρκεια της διαδικασίας παραβάσεως 2001/2071 και την εξέταση των απαντήσεων των ισπανικών αρχών αποδεικνύεται η αθέτηση των μνημονευομένων στην προειδοποιητική επιστολή υποχρεώσεων της οδηγίας 1999/31, τις οποίες υπέχει το Βασίλειο της Ισπανίας από το άρθρο 14, στοιχεία α' και γ', της οδηγίας 1999/31, καθώς και αυτές που υπέχει από το άρθρο 14, στοιχείο β', της εν λόγω οδηγίας.
   Η παρούσα προσφυγή αφορά επίσης τον χώρο υγειονομικής ταφής αποβλήτων του Barranco de Sedases, που αποτελεί αντικείμενο της διαδικασίας παραβάσεως 2012/4068 η οποία σωρεύεται με την προηγούμενη διαδικασία, δεδομένου ότι το Βασίλειο της Ισπανίας δεν εκπλήρωσε, ως προς τον εν λόγω χώρο υγειονομικής ταφής αποβλήτων, τις υποχρεώσεις που υπέχει από το άρθρο 14, στοιχείο β', της οδηγίας 1999/31.
   Βάσει της εξετάσεως των απαντήσεων αυτών, δόθηκε στην Επιτροπή η δυνατότητα να αποσύρει από τη διαδικασία 45 υγειονομικούς χώρους ταφής αποβλήτων, οι οποίοι είτε δεν μπορούσαν να θεωρηθούν ως υγειονομικοί χώροι ταφής αποβλήτων υφιστάμενοι στις 16 Ιουλίου 2001, είτε είχαν λάβει άδεια και ανακαινιστεί σύμφωνα με τα προβλεπόμενα στην οδηγία 1999/31. Ωστόσο, με γνώμονα την εξακολουθούμενη μη συμμόρφωση προς την οδηγία, καθόσον οι ισπανικές αρχές δεν λαμβάνουν, σε ορισμένες περιπτώσεις, τα αναγκαία μέτρα για να ζητηθεί από τον φορέα εκμεταλλεύσεως η εκπόνηση σχεδίου διευθετήσεως και η διασφάλιση της πλήρους εκτελέσεως του εν λόγω σχεδίου σύμφωνα με τις απαιτήσεις της οδηγίας, και, σε άλλες περιπτώσεις, δεν λαμβάνουν μέτρα για να παύσει το συντομότερο δυνατό η λειτουργία των εγκαταστάσεων που δεν έλαβαν άδεια συνεχίσεως των δραστηριοτήτων τους, το Βασίλειο της Ισπανίας δεν εκπλήρωσε τις υποχρεώσεις που υπέχει από το άρθρο 14, στοιχείο γ' και στοιχείο β', της οδηγίας 1999/31, η Επιτροπή αποφάσισε να ασκήσει ενώπιον του Δικαστηρίου την υπό κρίση προσφυγή.
   
      (1)  ΕΕ L 182, σ. 1